b"\n_START_ARTICLE_\nHist\xc3\xb2ria de les Bahames\n_START_PARAGRAPH_\nAquest article tracta sobre la hist\xc3\xb2ria de les Bahames. L'arxip\xc3\xa8lag de les Bahames (nom derivat de l'espanyol \xc2\xabbaja mar\xc2\xbb), va estar habitat pels  indis arawaks abans de l'arribada de Crist\xc3\xb2for Colom, l'any 1492. Ocupades pels anglesos des del segle XVI, les Bahames serveixen de refugi a pirates. La llaurada del cot\xc3\xb3 entra en declivi amb la fi de l'esclavitud, l'any 1834. Despr\xc3\xa9s de la Segona Guerra Mundial, creix el turisme al pa\xc3\xads.\n_START_SECTION_\nHist\xc3\xb2ria colonial\n_START_PARAGRAPH_\nLa primera terra en la qual va desembarcar Crist\xc3\xb2for Colom al Nou M\xc3\xb3n el 1492 es creu que va ser a l'illa de Sant Salvador, una de les m\xc3\xa9s orientals de les Bahames, anomenada originalment pels arawaks Guanahani, i posteriorment Watling pels brit\xc3\xa0nics, localitzada al sud de l'arxip\xc3\xa8lag de les Bahames. All\xc3\xad, Colom va trobar als amistosos arawaks (tamb\xc3\xa9 coneguts com a lucayos) i va intercanviar regals amb ells. La posterior desaparici\xc3\xb3 dels arawaks i d'altres pobles es va deure en gran manera a aquesta i a posteriors expedicions europees a la regi\xc3\xb3._NEWLINE_Des de finals del segle XV fins al segle XVII, les Bahames van estar sota la sobirania espanyola, encara que les illes, per la seva situaci\xc3\xb3 estrat\xc3\xa8gica en la ruta mar\xc3\xadtima entre Europa i Am\xc3\xa8rica, i per formar l'arxip\xc3\xa8lag un aut\xc3\xa8ntic laberint insular, gradualment van ser transformant-se en amagatalls i nius de pirates i bucaners, especialment anglesos. Aix\xc3\xad en el segle XVIII, els colons brit\xc3\xa0nics que havien deixat Nova Anglaterra, a causa dels sentiments anti-brit\xc3\xa0nics existents en aquella col\xc3\xb2nia, es van traslladar a les illes. A causa del gran nombre de colons brit\xc3\xa0nics a les illes, la sobirania de l'arxip\xc3\xa8lag es va traspassar d'Espanya al Regne Unit, i les Bahames van ser declarades col\xc3\xb2nia brit\xc3\xa0nica el 1783.\n_START_SECTION_\nSegle XX\n_START_PARAGRAPH_\nEn plena Segona Guerra Mundial, el Duc de Windsor (anteriorment el rei del Regne Unit Eduard VIII) \xc3\xa9s nomenat Governador General de les Bahames i va viatjar a aquestes illes en companyia de la seva dona, la duquessa de Windsor, Wallis Simpson, el 1940 per exercir aquest c\xc3\xa0rrec de Governador General fins al 1945.  El 1973, els habitants de les Bahames van votar a favor de la independ\xc3\xa8ncia i es van declarar independents del Regne Unit, encara que van romandre dins de la Commonwealth. Des de la seva independ\xc3\xa8ncia, les Bahames han prosperat notablement gr\xc3\xa0cies al turisme, a la banca internacional i a la gesti\xc3\xb3 d'inversions.\n_START_SECTION_\nIndepend\xc3\xa8ncia\n_START_PARAGRAPH_\nLynden Pindling, del Partit Liberal Progressista (PLP), de majoria negra, es converteix en Primer Ministre el 1967, despr\xc3\xa9s de les primeres eleccions legislatives del pa\xc3\xads. L'any 1973 les Bahames aconsegueixen la independ\xc3\xa8ncia. A les eleccions del 1992 el Moviment Nacional Lliure (FNM) va obtenir la majoria. Pindling, denunciat per corrupci\xc3\xb3, va ser substitu\xc3\xaft per Hubert Alexander Ingraham en la prefectura del govern. La vict\xc3\xb2ria de l'FNM en les eleccions del 1997 se li atribueix als resultats econ\xc3\xb2mics positius i l'embolcall del PLP en esc\xc3\xa0ndols financers. El pas de l'hurac\xc3\xa0 Floyd pel pa\xc3\xads, el 1999, va provocar seriosos danys i va perjudicar el turisme."